Hermann Pretorius

Hermann Pretorius (gebore 17 Julie 1991) is 'n Suid-Afrikaanse burgerregte-aktivis en skrywer. Hy is die Hoof van Veldtogte by die Suid-Afrikaanse Instituut vir Rasseverhoudings, 'n navorsings- en beleidsorganisasie in Suid-Afrika.

Vroeë lewe en opvoeding 
Pretorius het in Pretoria grootgeword waar hy in 2009 aan die Afrikaanse Hoër Seunskool gematrikuleer het. Hy het sy LLB-graad by die Universiteit van Pretoria (UP) behaal. Pretorius het as 'n student aan verskeie debat- en skynhofkompetisies deelgeneem.  Pretorius was in 2014 aangewys as die beste spreker in die ATKV-Universiteitedebat kompetisie.

Pretorius is ook 'n opgeleide operasanger.

Kontroversie 
In 2019 het Pretorius 'n rubriek geskryf waarin hy voorgestel het dat Alan Winde die leierskap van 'n Suid-Afrikaanse politieke party, Demokratiese Alliansie (DA), moet oorneem, met die stelling dat "die saad van die DA se herstel deur 'n wit man in die Wes-Kaap geplant is". Die artikel deur Pretorius het gemengde terugvoer ontvang. 

Laat in 2019 het Pretorius kritiek gelewer op Herman Mashaba, die voormalige burgemeester van die Stad Johannesburg, vir Mashaba se klaarblyklike rassistiese interne kommunikasie wat 'n lid van die Demokratiese Alliansie se koukus beris het.

Veldtogte 
Pretorius het as 'n woordvoerder vir sy organisasies oor verskeie kwessies opgetree, insluitend hulle teenkanting teen die Nasionale Gesondheidsversekering, voorgeskrewe bates sowel as onteiening sonder vergoeding.  Pretorius het gereeld op Suid-Afrikaanse nasionale en internasionale nuusnetwerke as 'n kommentator verskyn, waar hy dikwels huidige sake en politiek bespreek.

Persoonlike lewe 
Hermann is die jongste seun van Fransjohan Pretorius. Fransjohan Pretorius is professor emeritus in Geskiedenis aan die Universiteit van Pretoria, en die skrywer of redakteur van agt boeke oor die Anglo-Boereoorlog.

Verwysings